Reusesoektog ná Kaapstad-skietery 6 eisArgieffoto: Kent Williamson ŉ Reusesoektog is begin na ŉ groep mans wat by ŉ huis in Khayelitsha ingestorm en ses mense doodgeskiet het. Volgens brig. Novela Potelwa, polisiewoordvoerder, het die mans net wild begin skiet nadat hulle Sondag in die vroeë oggendure die huis binnegegaan het. “Vyf mense is op die toneel dood en sewe mense in die skietery beseer. Een van die beseerdes is kort ná hul aankoms by ŉ hospitaal dood verklaar.” Potelwa het gesê ŉ sesjarige meisie is ook in die skietery beseer. Volgens mediaberigte is ŉ sjebien van dié huis af bedryf Sake van moord en poging tot moord word ondersoek. Enigiemand met inligting oor die voorval word versoek om Stop Misdaad by 0860 10111 te bel.